**ПРОЕКТ НА ДОГОВОР**

**№РД-11-........../.....................2015 г.**

Днес, ........................... 2015 г., в гр. София, между:

**МИНИСТЕРСТВОТО НА ЗДРАВЕОПАЗВАНЕТО**, с адрес: София 1000, пл. „Света Неделя” № 5, ЕИК 00695317, представлявано от д-р Петър Москов, министър на здравеопазването и Мария Беломорова, директор на дирекция „ФСДУС”, наричано по - долу за краткост **„ВЪЗЛОЖИТЕЛ”** от една страна

и

„…………………………….“ със седалище и адрес на управление: ……………………………., ЕИК ……………, представлявано от ………………………………, наричано по – долу за краткост **„ИЗПЪЛНИТЕЛ”**

на основание чл. 41 от Закона за обществените поръчки и Решение № РД-11-……………………... на възложителя за класиране на участниците и избор на изпълнител на обществена поръчка, възлагана чрез открита процедура с предмет: **„Изработване на специализиран софтуер за единна национална платформа за търговия с лекарствени продукти за нуждите на лечебните заведения в Република България, внедряване, съпътстващи обучения, поддръжка и обновяване”**, се сключи настоящият договор за следното:

**I. ПРЕДМЕТ НА ДОГОВОРА**

**1.1 ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да разработи специализиран софтуер за единна национална платформа за търговия с лекарствени продукти за нуждите на лечебните заведения в Република България, да го внедри, да извърши съпътстващи обучения, поддръжка и обновяване, съгласно Техническата спецификация на **ВЪЗЛОЖИТЕЛЯ** и Техническото предложение на **ИЗПЪЛНИТЕЛЯ**, неразделни части от настоящия договор.

**1.2.** В предмета на договора по т. 1.1. се включват следните дейности:

**1.2.1.** Планиране, проектиране, разработване и тестване на внедрения специализиран софтуер за единна национална платформа за търговия с лекарствени продукти за нуждите на лечебните заведения;

1.2.2. Изграждане на връзка с Национален съвет по цени и реимбурсиране на лекарствени продукти (НСЦРЛП) за валидиране на променени цени в Позитивния лекарствен списък.

**1.2.3.** Изграждане на връзка с Изпълнителна агенция по лекарствата (ИАЛ) с цел верифициране на представените от кандидатстващите за регистрация производители, вносители, търговци, посредници, данни относно притежаваното от тях разрешение/удостоверение по чл.17, ал.5 от Закона за лекарствените продукти в хуманната медицина.

**1.2.4.** Провеждане на обучение на служители на Министерството на здравеопазването, ИАЛ и лечебните заведения във връзка с използването на системата.

**1.2.5.** Поддръжка и обновяване.

**II. ЦЕНА И НАЧИН НА ПЛАЩАНЕ**

**2.1.** Общата стойност на договора възлиза на ................................................. (*словом*), без включен ДДС, и ................................................. (*словом*), с включен ДДС.

**2.2.** Цените са фиксирани и не подлежат на промяна през периода на изпълнение на договора, освен в случаите на чл.43, ал.2, т.2 от ЗОП.

**2.3.** Предлаганата цена включва всички разходи за извършване на услугата. Цената включва също и необходимите разходи за хардуер и лицензи по време на изпълнение на проекта.

**2.4.** Плащането по настоящия договор се осъществява чрез банков превод от страна на **ВЪЗЛОЖИТЕЛЯ** по посочената в т.14.3 банкова сметка на **ИЗПЪЛНИТЕЛЯ.**

**2.5.** Заплащането се извършва в български лева, в срок до 30 (тридесет) дни след представяне на оригинална фактура и приемо–предавателен протокол подписан между представители на страните по договора и отразяващ внедряването на системата и обучението на експертите.

**ІІІ. СРОКОВЕ ЗА ИЗПЪЛНЕНИЕ И ПРИЕМАНЕ НА ИЗВЪРШЕНАТА РАБОТА. ПРЕХВЪРЛЯНЕ НА СОБСТВЕНОСТТА**

3.1. Срокът за изпълнение на предмета на договора е разделен на отделни етапи съгласно Техническата спецификация, както следва: етапите на изпълнение следва да бъдат завършени до 10 Декември 2015 год., с изключение на етап 4 „Тестване“, който следва да приключи до 30 Декември 2015 год. Обучението за работа със системата се провежда в рамките на 15 (петнадесет) работни дни след представяне от страна на ВЪЗЛОЖИТЕЛЯ на имената на служителите, както и график на провеждане на обучението.

**3.2.** Изпълнението на отделните етапи приключва с подписването на приемо-предавателни протоколи, спазвайки следните стъпки:

3.2.1 Стъпка 1: **ИЗПЪЛНИТЕЛЯТ** предава на **ВЪЗЛОЖИТЕЛЯ** подготвените в рамките на етапа документи, прототипи, продукти и др.

* + 1. Стъпка 2: **ВЪЗЛОЖИТЕЛЯТ** преглежда предадените продукти.

3.2.3. Стъпка 3: В случай, че **ВЪЗЛОЖИТЕЛЯТ** има бележки връща на **ИЗПЪЛНИТЕЛЯ** в срок до 5 дни констативен протокол с описани точно и подробно съществуващите бележки. В случай, че няма повече бележки се преминава към стъпка 5.

3.2.4. Стъпка 4: **ИЗПЪЛНИТЕЛЯТ** отстранява констатираните неточности в срок до 5 дни и се повтарят стъпки от 1 до 3.

3.2.5. Стъпка 5: В случай, че няма повече бележки от страна на **ВЪЗЛОЖИТЕЛЯТ** се подписва приемо-предавателен протокол за приключване на етапа и се счита, че приетата през етапа документация става неразделна част от официалната проектна документация и освен по взаимно съгласие не подлежи на повече промени.

**3.3.** Протоколите по предходната алинея се подписват в 3 екземпляра (един за **ИЗПЪЛНИТЕЛЯ** и два за **ВЪЗЛОЖИТЕЛЯ**).

**3.4.** Собствеността върху разработения софтуер се прехвърля на **ВЪЗЛОЖИТЕЛЯ** от датата на подписване на последния приемо-предавателен протокол по т. 3.2.

**3.5.** Гаранционна поддръжка – продължителност ……………(минимум 36 месеца), считано от приключването на етап „Тестване“.

**ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**4.1. ИЗПЪЛНИТЕЛЯТ** се задължава:

4.1.1. Да изпълни предмета на договора в пълно съответствие с Техническата спецификация на **ВЪЗЛОЖИТЕЛЯ** и Техническото предложение на **ИЗПЪЛНИТЕЛЯ***.*

4.1.2.Да изпълни договора с участието на квалифицирани специалисти, съгласно Списък на лицата, които ще бъдат ангажирани с изпълнението на поръчката, предоставен от участника като част от офертата му и неразделна част от настоящия договор. Промяната на експерти от екипа на **ИЗПЪЛНИТЕЛЯ** се допуска само след предварително писмено съгласие на **ВЪЗЛОЖИТЕЛЯ** и при наличие на обективни причини за това. Предложеният нов експерт трябва да притежава еквивалентни образование, квалификация и опит;

4.1.3. Да достави, инсталира и конфигурира софтуера, предмет на настоящия договор, спазвайки специфицираните технологии и най-добрите практики, като гарантира, че софтуера няма дефекти, произтичащи от дизайна, реализацията, внедряването или други елементи на процеса на внедряване, като предостави Ръководство на потребителя, Ръководство за системния администратор и Материали за обучение.

4.1.4. Да спазва изискваната от **ВЪЗЛОЖИТЕЛЯ** етапност и последователност при разработката на софтуера, като се придържа към добрите практики и методологии при изпълнението и управлението на софтуерни проекти.

4.1.5. Да предвиди и поеме, в рамките на възнаграждението си по т. 2.1. от настоящия договор, всички оперативни разходи на предложения екип за изпълнение на договора;

4.1.6. Да достави всички необходими лицензии, които да обезпечат функционирането на системата, обект на настоящия договор.

4.1.7. При изпълнение на предмета на договора да не нарушава авторски или сродни на авторското права на трети лица;

4.1.8. Да предостави на **ВЪЗЛОЖИТЕЛЯ** сорс кода на създадения софтуерен продукт – Единна национална платформа за търговия с лекарствени продукти, както и цялата съпътстваща документация по проектирането и разработването й;

4.1.9. Да изпълнява задълженията си по гаранционното обслужване на системата в съответствие с предложените от него условия в Техническото предложение, в т.ч. и предоставяне или осигуряване на хостинг среда, считано от датата на подписване на последният приемо-предавателен протокол.

4.1.10.Да отстранява за своя сметка всички възникнали технически проблеми или недостатъци на софтуера, които не са или не могат да бъдат установени при тестовия период, в рамките на ................. месеца (минимум 36 месеца) след подписване на последния приемо-предавателен протокол по предходната точка. Тази отговорност предвижда безплатно отстраняване на проблеми, възникнали от грешки в софтуера, както и изпълнението на всички други изисквания по гаранционна поддръжка, заложени в Техническата спецификация. **ИЗПЪЛНИТЕЛЯТ** трябва да се отзовава за отстраняване на възникналите проблеми в софтуера в рамките на 24 часа от получаване на уведомлението от страна на **ВЪЗЛОЖИТЕЛЯ**.

4.1.11.При изпълнение на предмета на договора и в случай на некачествено и/или неотговарящо на изискванията на **ВЪЗЛОЖИТЕЛЯ** изпълнение на договора, включително на некоректно поведение на разработения софтуер, **ИЗПЪЛНИТЕЛЯТ** няма право да се позовава на неразбиране на техническите спецификации и/или неяснота относно изискванията на **ВЪЗЛОЖИТЕЛЯ**.

4.1.12. Да отговаря на всякакви искания от страна на **ВЪЗЛОЖИТЕЛЯ** за допълнително разработване на софтуерните приложения, въз основа на възникнали допълнителни нужди или промени, свързани със средата и/или самото приложение по време на изпълнение на договора.

4.1.13. При последващи изменения в нормативната база в рамките на гаранционния срок, касаещи предмета на поръчката, след уведомление от **ВЪЗЛОЖИТЕЛЯ** в срок от 10 дни от влизане в сила на съответното изменение, да приведе продукта, предмет на договора, в съответствие с измененията.

**4.2.** **ИЗПЪЛНИТЕЛЯТ** има право:

4.2.1. Да получи уговореното възнаграждение при точно изпълнение на предмета на договора.

4.2.2. Да получи необходимото съдействие от страна на **ВЪЗЛОЖИТЕЛЯ** за изпълнение предмета на договора.

**V. ЗАДЪЛЖЕНИЯ НА ВЪЗЛОЖИТЕЛЯ**

**5.1. ВЪЗЛОЖИТЕЛЯТ** се задължава:

5.1.1. Да консултира, без да нарушава оперативната самостоятелност на **ИЗПЪЛНИТЕЛЯ**, и отговаря на всичките въпроси на **ИЗПЪЛНИТЕЛЯ**, възникнали допълнително и касаещи предмета на договора.

5.1.2. Да извършва периодични проверки по време на разработване, тестване на разработената система или обучение за работа с нея.

5.1.3. Да предостави достъп на **ИЗПЪЛНИТЕЛЯ** до всички помещения, които са място за конфигуриране на системата или на компоненти от нея.

5.1.4. Да заплати извършената работа в уговорените срокове при точно изпълнение на договора.

**5.2. ВЪЗЛОЖИТЕЛЯТ** има право:

5.2.1. Да бъде информиран във всеки един момент за етапа на изпълнение на договора и възникналите трудности, без това да пречи на оперативната самостоятелност на **ИЗПЪЛНИТЕЛЯ**.

5.2.2. Да изисква по всяко време от **ИЗПЪЛНИТЕЛЯ** да предприеме корективни действия, в случай че изпълнението на предмета на договора не съответства на Техническото предложение на **ИЗПЪЛНИТЕЛЯ**, както и на заложените изисквания за качество, надеждност и безпроблемна функционалност на Единна национална платформа за търговия с лекарствени продукти.

 **VІ. АВТОРСКИ ПРАВА ВЪРХУ СИСТЕМАТА**

**6.1.** Всички авторски права върху софтуера, разработен от **ИЗПЪЛНИТЕЛЯ** за реализация на софтуерната система предмет на настоящия договор са единствено на възложителя. Пълен комплект първични текстове на програми (сорс код) се предават от **ИЗПЪЛНИТЕЛЯ** на **ВЪЗЛОЖИТЕЛЯ** при предаване на всяка нова междинна или крайна версия на софтуера. Посочените в предходното изречение документи и данни се предават на **ВЪЗЛОЖИТЕЛЯ** с приемо-предавателен протокол в седемдневен срок от подписването на последния приемо-предавателен протокол.

**6.2**. **ИЗПЪЛНИТЕЛЯТ** няма право след приключване действието на договора, да задържа копия от документи и данни и да ги използва за цели, които не са свързани с договора, без предварителното писмено съгласие на **ВЪЗЛОЖИТЕЛЯ**.

**6.3.** **ИЗПЪЛНИТЕЛЯТ** няма право да публикува статии, свързани с извършените в изпълнение на договора дейности, или да разпространява информация, получена от **ВЪЗЛОЖИТЕЛЯ**, без предварителното писмено съгласие на **ВЪЗЛОЖИТЕЛЯ**.

**VІІ. РЕКЛАМАЦИИ**

**7.1. ВЪЗЛОЖИТЕЛЯТ** има право да предявява рекламации пред **ИЗПЪЛНИТЕЛЯ** за:

а) поява на сривове и технически недостатъци;

б) системни технически проблеми при работа с информационната система от софтуерно естество.

**7.2.** За посочените по-горе рекламации **ВЪЗЛОЖИТЕЛЯТ** е длъжен да уведоми писмено **ИЗПЪЛНИТЕЛЯ** в 5 (пет) дневен срок от установяването им в рамките на гаранционния срок.

**7.3.** В рекламациите се посочва номерът на договора, основанието за рекламация и конкретното искане на **ВЪЗЛОЖИТЕЛЯ**.

**7.4. ИЗПЪЛНИТЕЛЯТ** е длъжен в срок от 24 часа от получаването на рекламацията да отстрани недостатъците за своя сметка и риск.

**7.5.** Ако по обективни причини **ИЗПЪЛНИТЕЛЯТ** не може да отстрани недостатъците в срок от 24 часа, същият следва писмено да уведоми **ВЪЗЛОЖИТЕЛЯ** за обективните причини поради които това е невъзможно. Удължаването на срока за отстраняване на недостатъците става само след изрично съгласие на **ВЪЗЛОЖИТЕЛЯ** за това, за което се съставя констативен протокол, подписан от двете страни.

**VІІІ. ГАРАНЦИЯ ЗА ИЗПЪЛНЕНИЕ**

**8.1.** Гаранцията за изпълнение на договора е в размер на 3% (три процента) без вкл.ДДС от стойността му и възлиза на ………лв. /*словом*/ и се предоставя в една от формите посочени в чл.60 ал.1 от ЗОП.

**8.2.** Гаранцията за изпълнение на договора се освобождава след изтичането на посочения в офертата на **ИЗПЪЛНИТЕЛЯ** гаранционен срок.

**8.3.** Срокът на валидност на гаранцията за изпълнение на договора е 30 дни след крайния срок за изпълнение на договора.

**8.4.** Гаранцията се задържа при пълно или частично неизпълнение на задълженията по договора.

**ІХ. ОТГОВОРНОСТ ПРИ ЗАБАВА. НЕУСТОЙКИ**

**9.1.** За неизпълнение на задълженията си по настоящия договор, неизправната страна дължи неустойка в размер на 0,1% (нула цяло и една десета процента) на ден от стойността на неизпълненото, но не повече от 10% (десет процента) от стойността на неизпълненото.

**9.2.** При виновна забава на една от страните, продължила повече от 30 (тридесет) дни, другата страна има право да развали едностранно и без предизвестие този договор.

**9.3.** Страните имат право на обезщетение за претърпените вреди и/или пропуснати ползи в случаите, в които те надхвърлят договорената неустойка.

**X. ПРЕКРАТЯВАНЕ НА ДОГОВОРА**

**10.1** Действието на този договор се прекратява в следните случаи:

10.1.1. С изтичането на посочения в офертата на **ИЗПЪЛНИТЕЛЯ** гаранционен срок;

10.1.2. По взаимно съгласие между страните;

10.1.3. При настъпване на обективна невъзможност за изпълнение на възложената работа.

10.1.4. С 15 дневно писмено предизвестие;

10.1.5. По вина на **ИЗПЪЛНИТЕЛЯ**, когато същият:

а) е прекратил работата за повече от 30 календарни дни, без съгласие на **ВЪЗЛОЖИТЕЛЯ**.

б) системно нарушава задълженията си по настоящия договор.

**10.2.** В случаите по т. 10.1.5. на предходната алинея **ВЪЗЛОЖИТЕЛЯТ** едностранно прекратява договора и безусловно задържа гаранцията за добро изпълнение.

**10.3.** **ВЪЗЛОЖИТЕЛЯТ** може по всяко време до завършване и предаване на дейностите, предмет на договора, да прекрати действието на договора, с 15 дневно писмено предизвестие. В този случай **ВЪЗЛОЖИТЕЛЯТ** изплаща на **ИЗПЪЛНИТЕЛЯ** всички дължими към момента на прекратяването суми по договора и освобождава гаранцията за добро изпълнение.

**10.4.** Преди пристъпване към процедури за прекратяване на договора, двете страни са длъжни да представят писмено обосновани мотиви и да проведат среща за изясняване на мотивите и при наличие на възможност да сключат споразумение, уреждащо споровете.

**ХI. ПОДИЗПЪЛНИТЕЛИ**

**11.1. ИЗПЪЛНИТЕЛЯТ** сключва договор за подизпълнение с подизпълнителите, посочени в офертата. Сключването на договор за подизпълнение не освобождава изпълнителя от отговорността му за изпълнение на договора за обществена поръчка.

**11.2. ИЗПЪЛНИТЕЛЯТ** няма право да:

1. сключва договор за подизпълнение с лице, за което е налице обстоятелство по чл. 47, ал. 1 или 5 от ЗОП;

2. възлага изпълнението на една или повече от дейностите, включени в предмета на обществената поръчка, на лица, които не са подизпълнители;

3. заменя посочен в офертата подизпълнител, освен когато:

а) за предложения подизпълнител е налице или възникне обстоятелство по чл. 47, ал. 1 или 5 от ЗОП;

б) предложеният подизпълнител престане да отговаря на нормативно изискване за изпълнение на една или повече от дейностите, включени в предмета на договора за подизпълнение;

в) договорът за подизпълнение е прекратен по вина на подизпълнителя, включително в случаите по 11.6.

**11.3**. В срок до три дни от сключването на договор за подизпълнение или на допълнително споразумение към него, или на договор, с който се заменя посочен в офертата подизпълнител, **ИЗПЪЛНИТЕЛЯТ** изпраща оригинален екземпляр от договора или допълнителното споразумение на възложителя заедно с доказателства, че не е нарушена забраната по 11.2.

**11.4.** Подизпълнителите нямат право да превъзлагат една или повече от дейностите, които са включени в предмета на договора за подизпълнение.

**11.5.** Не е нарушение на забраната по 11.2., т. 2 и по 11.4. доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно – от договора за подизпълнение.

**11.6.** **ИЗПЪЛНИТЕЛЯТ** е длъжен да прекрати договор за подизпълнение, ако по време на изпълнението му възникне обстоятелство по чл. 47, ал. 1 или 5 от ЗОП, както и при нарушаване на забраната по 11.4. в 14-дневен срок от узнаването. В тези случаи изпълнителят сключва нов договор за подизпълнение при спазване на условията и изискванията на 11.1. – 11.5.

**11.7.** **ВЪЗЛОЖИТЕЛЯТ** приема изпълнението на дейност по договора, за която **ИЗПЪЛНИТЕЛЯТ** е сключил договор за подизпълнение, в присъствието на изпълнителя и на подизпълнителя.

**11.8.** При приемането на работата **ИЗПЪЛНИТЕЛЯТ** може да представи на **ВЪЗЛОЖИТЕЛЯ** доказателства, че договорът за подизпълнение е прекратен, или работата или част от нея не е извършена от подизпълнителя.

**11.9. ВЪЗЛОЖИТЕЛЯТ** извършва окончателното плащане по договора, за който има сключени договори за подизпълнение, след като получи от **ИЗПЪЛНИТЕЛЯ** доказателства, че е заплатил на подизпълнителите всички работи, приети по реда на 11.1.

**11.10.** Алинея 11.9. не се прилага в случаите по 11.8.

**XIІ**.**ФОРСМАЖОРНИ ОБСТОЯТЕЛСТВА**

**12.1.** Страните по настоящия договор не дължат обезщетение за понесени вреди и загуби, ако последните са причинени в резултат на непреодолима сила.

**12.2.** Ако страната, която е следвало да изпълни свое задължение по договора е била в забава преди настъпване на непреодолима сила, тя не може да се позовава на непреодолимасила за периода на забава преди настъпването й.

**12.3.**“Непреодолима сила” по смисъла на този договор са обстоятелства от извънреден характер, които страните по договора при полагане на дължимата грижа не са могли или не са били длъжни да предвидят или предотвратят.

**12.4.**Страната, засегната от непреодолима сила, е длъжна да предприеме всички действия с грижата на добър търговец, за да намали до минимум понесените вреди и загуби, както и да уведоми писмено другата страна в 3 /три/ дневен срок от настъпването на непреодолимата сила. При неуведомяване се дължи обезщетение за настъпилите от това вреди.

**12.5.** Страната, засегната от непреодолима сила, трябва да представи към уведомлението за настъпване на непреодолима сила, съответните доказателствени документи, издадени от независима организация, доказващи по безспорен начин настъпилите форсмажорни обстоятелства.

**12.6.** Документите,доказващифорсмажорните обстоятелства, задължително трябва да съдържат информация за обстоятелствата, попречили или забавили изпълнението на договора, мястото и времето на тяхното възникване, периода на действието им, други сведения, даващи възможност да се установи причинната връзка между тях и пълното или частично неизпълнение или забавяне на договора.

**12.7.** Докато трае непреодолимата сила, изпълнението на задълженията и свързаните с тях насрещни задължения се спира.

**12.8.** Не представлява “непреодолима сила” събитие, причинено по небрежност или чрез умишлено действие на страните или на техни представители и/или служители, както и недостига на парични средства.

**ХІIІ. СПОРОВЕ**

**13.1.** Възникналите през времетраенето на договора спорове и разногласия между страните се решават чрез преговори между тях.

**13.2.** В случай на непостигане на договореност по предходната точка, всички спорове, породени от този договор или отнасящи се до него, включително споровете, породени от или отнасящи се до неговото тълкуване, недействителност, неизпълнение или прекратяване ще бъдат разрешавани според българските материални и процесуални закони от компетентния съд по реда на ГПК.

**ХV. СЪОБЩЕНИЯ**

**14.1.** Всички съобщения между страните, свързани с изпълнението на този договор са валидни, ако са направени в писмена форма, подписани от упълномощените представители на **ИЗПЪЛНИТЕЛЯ** или **ВЪЗЛОЖИТЕЛЯ**.

**14.2.** За дата на съобщението се смята:

* датата на предаването – при ръчно предаване на съобщението;
* датата на пощенското клеймо на обратната разписка – при изпращане по пощата;
* датата на приемането – при изпращане по факс.

**14.3.** За валидни адреси за приемане на съобщения, както и банкови сметки за разплащания и гаранции, свързани с настоящия договор, се смятат:

**ЗА ИЗПЪЛНИТЕЛЯ:**

“………………………………...”

 гр. ……………………………..

 ул. ……………………………

 ………………………………..

Факс:.........................................

IBAN

BIC

**ЗА ВЪЗЛОЖИТЕЛЯ:**

Министерство на здравеопазването

София 1040

пл. “Света Неделя” №5

Факс:.........................................

БНБ Централно управление

BIC BNBG BGSD

IBAN **BG83 BNBG 9661 30 001293 01**

**14.4.** При промяна на адреса или други посочени в договора обстоятелства, съответната страна е длъжна да уведоми другата в тридневен срок от промяната.

 **ХV. ДРУГИ УСЛОВИЯ**

**15.1.** Нито една от страните няма право да прехвърля правата и задълженията, произтичащи от този договор.

**15.2.** За неуредените въпроси в настоящия договор се прилага действащото българско законодателство.

**XVI. ЗАКЛЮЧИТЕЛНИ РАЗПОРЕДБИ**

**16.1.** Договорът влиза в сила от датата на подписването му от двете страни и е със срок на действие до изтичането на посочения в офертата на **ИЗПЪЛНИТЕЛЯ** гаранционен срок.

**16.2.**При съставянето на настоящия договор се представиха следните документи, които са неразделна негова част:

Техническа спецификация;

Техническо предложение;

Ценово предложение;

Списък на лицата, ангажирани с изпълнението на договора.

**16.3.** Настоящият договор се състави в три еднообразни екземпляра на български език – един за **ИЗПЪЛНИТЕЛЯ** и два за **ВЪЗЛОЖИТЕЛЯ**.

**ВЪЗЛОЖИТЕЛ: ИЗПЪЛНИТЕЛ:**